સુરત જિલ્લાના બારડોલી તાલુકા પંચાયતના ઉપર પ્રમુખ અને ભાજપના નેતા દેવુભાઈ ચૌધરીએ પોતાના ફેસબુક પેઈઝ ઉપર લખ્યુ કે બારડોલીમાં ગાંજો-દારૂ મોટા પાયે વેચાય છે પીયુસી અને હેલ્મેટ જેટલુ છે તેનો પણ કડક અમલ કરવો જરૂરી છે, દેવુ ચૌધરીએ પોતાના ફેસબુક એકાઉન્ટ ઉપર આ નોંધ મુકી જેને ઘણા બધા મિત્રોએ લાઈક કરી અને કોમેન્ટ પણ કરી જેમાં બારડોલીના ભાજપ યુવા મોર્ચાના નેતા જીતુ મિસ્ત્રીએ માત્ર જોરદાર તેવુ લખ્યુ હતું, આ બાબત સુરત ગ્રામ્ય પોલીસના ધ્યાનમાં આવતા સુરત ગ્રામ્ય પોલીસ સ્ટેશનના પોલીસ ઈન્સપેકટર એન એસ ચૌહાણે સીઆીપીસી 160નું સમન્સ દેવુ ચૌધરી અને જીતુ મિસ્ત્રીને મોકલી આપી પોલીસ સ્ટેશન પોતાનું નિવેદન નોંધાવવા જણાવ્યુ હતું અમારી પાસે જીતુ મીસ્ત્રીને મોકલવામાં આવેલા સમન્સની કોપી પણ છે.